Suid Afrikaanse Nuus Thread - Page 30 - Stormfront
02-18-2006, 02:02 PM
Wag jou beurt af'
VEREENIGING. - Terwyl 'n bejaarde vrou in haar sterwensoomblikke na asem gesnak het, is haar familie deur verpleegpersoneel van die Kopanong-hospitaal beveel om haar pynkrete 'stil te maak' en hul beurt in die lang ry af te wag.
Ondanks haar familie se angs oor haar verslegtende toestand, het mev. Antonette Kruger (64) uiteindelik in 'n rolstoel tussen die ry pasiënte gesterf, nadat hospitaalpersoneel hulle herhaaldelik beveel het om in die ry te wag.
Wyle mev. Kruger, 'n diabeet, het ten aanskoue van ander pasiënte vermoedelik aan 'n bloedklont deur die hart beswyk. Sy is op Saterdag 4 Februarie na die hospitaal vergesel deur haar dogters, me. Annette Steyn en me. Tinka Hughes, haar seun, mnr. Johan Kruger, en skoondogter, mev. Yolanda Kruger. Hulle het haar hospitaal toe geneem nadat sy geval het by haar seun se huis, by wie sy gewoon het. Sy het 'n diep sny aan haar arm opgedoen en het sporadies haar bewussyn verloor.
Die familie het omstreeks 11:50 met mev. Kruger by die hospitaal opgedaag, waarna haar bloeddruk getoets is. Haar suikervlak is egter nie getoets nie en die familie is aangesê om in die ry te wag. Sy het na bykans 'n uur se gewag in die ry stuiptrekkings gekry en ophou asemhaal en die familie is aangesê om haar na die ongevalle-afdeling te neem. Daar het hospitaalpersoneel tevergeefs gepoog om haar op te wek. Me. Annette Steyn glo haar moeder sou dalk nog vandag geleef het as die hospitaalpersoneel die erns van haar toestand besef het en gouer aandag aan haar gegee het. 'Sy het haar bors vasgeklem en was blou in die gesig. Dit was duidelik dat sy dringend hulp nodig gehad het. Hoe is dit moontlik dat niemand haar kon help nie?' vra sy. Pleks daarvan om haar te help, het die personeel daarmee volstaan dat sy in die ry tussen die ander, minder ernstige pasiënte, moes wag vir haar beurt.
'As ek my oë toemaak, sien ek steeds hoe my ma na asem snak en by ons pleit om haar te help,' sê me. Steyn. Die hele familie is steeds erg getraumatiseer en regstappe teen die hospitaal is nie uitgesluit nie. Volgens me. Hughes het haar ma juis by haar seun (mnr. Kruger) gaan woon om hom te help aansterk na sy hartaanval. 'Sy het altyd gesê dat hy gesond moet word omdat sy hele lewe nog voorlê, en nou dít,' sê sy. Mev. Wena Wiechers, woordvoerder van die Vaaldriehoek-streek se gesondheidsdienste, het by navraag gesê 'n ondersoek word gedoen om te bepaal of 'n amptelike klag deur die familie by die hospitaal gelê is. 'Indien 'n klag wel deur die formele kanale ingedien is, sal daar geen probleem wees om dit te ondersoek nie. Dit is egter moeilik as daar nie 'n amptelike klag is nie. Ons ondersoek dit nogtans, selfs al was die klag net mondelings. Die gebeure is tragies vir al die betrokkenes, insluitend vir die hospitaal,' sê sy. * Mev. Kruger is Donderdag uit die Cefas Christelike Sentrum begrawe.
02-18-2006, 02:23 PM
Bail of police murder suspects denied
VEREENIGING. - The bail application of the two accused, Thsetso Motaung (19) and Justice Artory (24), implicated in the murder of Captain Anna-Marie Potgieter, who was killed on January 18 at Sterkfontein plot in Vereeniging, was refused on Thursday, February 9, by Judge Walter Hewitt in the Vereeniging District Court.
The accused were refused bail on grounds that they did not have proper, legal documents proving that they were residents of the country. Accused one Motaung, who was posing as Thsetso Dlhomo, was found to have been using a false identity document - that of his stepbrother who died in July 2001. He was consequently also found not to be 22, but 19 years old. Motaung is originally from Lesotho and was living on the smallholding where the murder occurred. And Artory, who did not have any fixed address but was living in the outside rooms of a smallholding approximately a kilometre from the scene where the murder occurred, is in fact from Mozambique.
Artory says that he has been living in South Africa since 1985 and has documents to prove his citizenship; however, he says he does not know what happened to them. Artory claims that Police destroyed his passport. The accused are to remain in custody and the case has been postponed to March 10 for further investigation. Captain Potgieter, who was part of the East Rand Unit for Domestic Violence, Child Protection and Sexual Offences, was allegedly shot twice in the chest with her own 9mm service pistol while in the shower. Her body was then carried outside and laid under a tree with two zinc sheets packed on top of her to hide her body.
Talle vulstasies in Gauteng sit sonder petrol
Minstens 52 vulstasies in Gauteng sit sonder 'n druppel loodvrye petrol.
Die Brandstofkleinhandelaarsvereniging (FRA), wat vulstasies regoor die land verteenwoordig, het gister gesê daar is nie genoeg brandstoftenkwaens beskikbaar om petrol van die kus na die binneland te bring nie.
"Dit is 'n reusagtige logistieke probleem. Die krisis is veel groter as wat rolspelers in die brandstofbedryf wil erken," het mnr. Peter Morgan, uitvoerende hoof van die FRA, gister gesê.
Die eienaar van 'n vulstasie in Roodepoort aan die Wes-Rand wag reeds dae lank op 'n bestelling loodvrye petrol. "Daar is nie lorries om dit af te lewer nie. My petrolpompe is al van Woensdag af droog. Dinge kan nie só aangaan nie," het dié man, wat uit vrees vir viktimisasie anoniem wil bly, gesê.
Vulstasie-eienaars is veronderstel om hul brandstofbestellings twee dae vooruit te plaas. "Dit maak geen verskil aan ons situasie nie. Die lorries kom nie hier uit nie en al wat die oliemaatskappye sê, is dat hulle sal aflewer so gou hulle kan."
Dié vulstasie-eienaar het die berig oor die dreigende petroltekort wat verlede week op Rapport se voorblad verskyn het, teen sy petrolpompe geplak om woedende motoriste te paai.
"Hulle soek die bestuurder omdat daar nie petrol is nie, maar ek kan niks daaraan doen nie."
Volgens Morgan is daar sedert Januarie sporadiese tekorte aan loodvrye petrol in Gauteng en dit kan binnekort ook ander binnelandse provinsies raak.
"Die vraag na brandstof het ons vermoë nou oortref en dit is angswekkend. Sommige vulstasies sit elke week een of twee dae sonder petrol."
Bekommerde vulstasie-eienaars beperk die hoeveelheid brandstof wat motoriste op 'n slag kan koop om te verhoed dat hul vulstasies leegloop.
Tot 70 vulstasies het twee naweke gelede geen loodvrye petrol gehad nie en eergister was 52 sonder loodvrye petrol, het Morgan gesê.
Die tekorte knou vulstasies finansieel omdat petroljoggies en ander personeellede steeds hul salarisse ontvang, al is daar nie 'n druppel petrol om te verkoop nie. "Ek hoop regtig nie ons gaan 'n punt bereik waar ons lede van hul petroljoggies sal moet afdank nie," het Morgan gesê.
Dié bedryf verskaf werk aan sowat 58 000 petroljoggies regoor die land.
Luidens die Suid-Afrikaanse Brandstofbedryfsvereniging (Sapia) se nuutste statistieke het die vraag na brandstof die afgelope vyf jaar met 13% toegeneem.
Mnr. Colin McClelland, direkteur van Sapia, het verlede week bevestig dat die bedryf met 'n ernstige logistieke probleem te kampe het om brandstof van die hawens te versprei.
Die petroleumpypleiding tussen Durban en Johannesburg wat verwerkte brandstof aan die binneland voorsien, word reeds ten volle benut. 'n Nuwe pypleiding tussen dié twee stede sal eers teen 2010 voltooi wees.
02-19-2006, 07:01 AM
As sy betyds gehelp is...
Vanderbijlpark - 'n Familie wat drie jaar gelede 'n stel met 'n staatshospitaal afgetrap het toe hulle byna hul vyftienjarige seun aan 'n gebarste blindederm verloor het, moes dié week desperaat toekyk hoe hul bejaarde ma rukkend en klaend in haar rolstoel - ten aanskoue van ander pasiënte - in die Kopanong-hospitaal in Vereeniging dood is.
Verpleegpersoneel wat op en af in die gange gestap het, het bloot die familie aangeraai om "asseblief hul ma stil te hou, want sy steur die ander pasiënte".
Behalwe dat mev. Antonette Kruger (64) "soos 'n dier behandel is" en voor vreemde mense van pyn geskree het, is sy sonder 'n draad klere lykhuis toe vervoer.
Volgens Hughes het hulle haar ma, 'n diabeet en hartlyer, verlede naweek hospitaal toe gehaas nadat sy geval het en daarna baie sleg begin voel het. By die hospitaal is haar bloeddruk gemeet en is aan hulle gesê om in die gang te gaan wag.
Hughes sê haar ma was blou om die mond en haar vel was ysig koud gewees. Sy het gekla van erge borspyn en by tye geskreeu van pyn. Toe Hughes verpleegpersoneel vra of haar ma asseblief vinnig gehelp kan word, is daar aan haar gesê dat almal maar moet wag vir 'n beurt.
Toe wyle mev. Kruger se lyf skielik aan die ruk gaan, het iemand hulle beveel om haar na die noodgevallesaal te bring. Dáár moes Hughes, haar suster Annette Steyn en hul broer eiehandig hul ma op die bed tel, ten aanskoue van vyf mediese personeellede, van wie twee glo dokters was.
Hughes sê sy het agtergekom haar ma haal nie meer asem nie. Die familie is uit die noodgevallesaal gejaag en daar is ná 'n rukkie aan hulle gesê Kruger is oorlede. Hughes sê die familie was nog te geskok en besig met begrafnisreëlings om 'n amptelike klag in te dien.
02-19-2006, 08:21 AM
Vermoorde Kebble se donker geheim
Mnr. Brett Kebble (41), mynmagnaat, ANC-weldoener en voor sy skietdood 'n oënskynlik gelukkig getroude gesinsman, het 'n intieme verhouding met 'n jong man van Gauteng, ene Vaughn, gehad.
'n Donker skadukant van dié skatryk sakeman se lewe, waarvan bitter min mense weet, het aan die lig gekom in die omvattende ondersoek na Kebble se dood en is deur verskeie polisie-offisiere aan Rapport bevestig.
Vaughn - sy van is aan Rapport bekend, maar word op regsadvies weerhou - is 'n manlike sekswerker wat onder meer in Johannesburg bedrywig is. Die polisie het ook met sy koppelaar in verbinding getree en hom ondervra.
Die oorlede sakeman het Vaughn in 'n stadium glo tot R1 000 per ontmoeting betaal."Kebble het van verskeidenheid gehou, maar hy het 'n sagte plekkie vir Vaughn gehad. Brett het 'n oop hand en hart vir sy vriende gehad," het 'n kaptein in die polisie aan Rapport gesê.
Selfoonoproepe tussen Kebble en die man is ná die moord deur die polisie nagespeur. Vaughn is ondervra en hy het erken dat daar 'n verhouding tussen hom en Kebble bestaan het.
Vaughn was egter nie die enigste manlike prostituut met wie Kebble, 'n pa van vier en 'n man wat in sy lewe miljoene rande as weldoener aan die kunste gegee het, van nader leer ken het nie.
Die polisie het bevestig dat Kebble in 'n stadium 'n motor vir Vaughn gekoop het en dat hy glo ook vir sy huisvesting betaal het. Die verhouding tussen die flambojante Kebble en die prostituut word geensins met die moord verbind nie.
Die polisie is steeds "redelik in die duister" oor wie vir Kebble se moord verantwoordelik was.
Rapport het vasgestel dat Kebble gereeld groot bedrae geld aan die familielede van senior regeringslui gegee het. Hy het glo ook maandeliks motorpaaiemente van duisende rande betaal om sy "vriende in hoë plekke" se guns te wen. Hierdie inligting het alles in die polisie se deurtastende ondersoek na die moord uitgekom.
Kebble is verlede jaar in September in 'n koeëlreën afgemaai in wat waarskynlik 'n goed beplande sluipmoord-aanval deur 'n georganiseerde misdaadsindikaat was. Hy was op pad na 'n ete-afspraak in Melrose toe hy vermoor is.
Die polisie het onlangs verkeerdelik 'n klopjag by 'n woning in Johannesburg uitgevoer nadat inligting in verband met die Kebble-moord ontvang is. Daar is 'n sterk moontlikheid dat die ondersoekspan doelbewus van "disinformasie" voorsien is deur iemand wat noue bande met 'n baie senior offisier in die polisie het, is die afgelope week aan Rapport gesê.
Kebble het sy totale boedel van sowat R40 miljoen aan sy weduwee, mev. Ingrid Kebble, nagelaat. Dit sluit in twee luukse eiendomme in Kaapstad, 'n huis in Johannesburg, verskeie motors en aandele ter waarde van miljoene rande.
Kebble was bekend as 'n sorgsame gesinsman wat "ontsaglik" lief vir sy kinders was. Hy het alles in sy vermoë gedoen om sy vrou en kinders se welsyn te verseker en hulle uit die openbare oog te hou.
Guy Kebble, oorlede Brett se broer en op sy dag 'n bonkige Springbokstut wat in vier toetse in die voorry gesak het, sê hy is "uiters geskok" om te hoor van die gerugte rondom sy broer se leefwyse.
"Dis die eerste woord wat ek daarvan hoor. Daar is so baie skinderstories wat die ronde doen dat 'n mens nie meer weet wat om te glo nie.
"Ek is bitter jammer vir my broer se gesin. Hulle lewe is soos 'n vulkaan wat voortdurend dreig om uit te bars."
Asst.komm. Sharon Schutte, hoof van ernstige geweldsmisdaad, sê sy is glad nie bereid om die saak met die media te bespreek nie.
"Praat met die polisie se amptelike woordvoerder. Daar is baie prominente sake in die land. Hierdie is net een van hulle," sê sy.
Dir. Sally de Beer, nasionale woordvoerder van die SAPD, sê die polisie werk voluit aan die saak, maar daar is geen "vordering" waaroor sy verslag kan doen nie.
Verskeie ander woordvoerders van die polisie het gesê hulle is verbied om oor die Kebble-saak te praat. Dié opdrag kom vermoedelik van die kantoor van die nasionale polisiehoof, komm. Jackie Selebi.
Dit is so jammer dat die man nie iemand gehad het om mee te praat voor hy na die vreeslike daad oorgegaan het nie, my gebede is net dat hy sy saak met die Vader reg gemaak het, voor hy besluit het om sy eie lewe te neem. Dit wys ons net weer hoe kort die lewe is, en mense het nie meer tyd vir mekaar nie, sit ek baklei of stry oor onbenullighede. Man pleeg selfmoord by 'brug van dood'
19/02/2006 PORT ELIZABETH. – Die berugte Van Stadensbrug het sy eerste selfmoordslagoffer geëis sedert die instelling van ses kringtelevisiekameras op dié "brug van die dood".
Mnr. E. van Huyssteen (44) van Algoapark se lewe het Saterdagnag tragies geëindig toe hy glo meters ver na sy dood gespring het.
Die oorledene was na verneem word die bestuurder van die Irispark-tehuis vir bejaardes.
Hoewel sy naasbestaandes gister reeds oor sy dood ingelig is, is 'n formele uitkenning nog nie gedoen nie.
Dit is in dié stadium nog onduidelik of hy 'n selfmoordbrief gelos het en of hy homself na die brug vervoer het.
Die jongste voorval is die 61ste selfmoord by die brug sedert dit 34 jaar gelede ingewy is.
Supt. Priscilla Naidu, polisiewoordvoerder, het gesê die kameras het nie die man raakgesien nie omdat hy gedurende die nag gespring het.
Volgens haar is dit moeilik vir die kameras om mense in die donker te sien, want daar is nie ligte bo-op die brug nie.
"Dit is in hierdie stadium nog onduidelik waarom die persoon dit gedoen het.
"Sy lyk is aan die onderkant van die brug ontdek deur 'n groepie mense wat gereeld daar kom bid. Hulle het die polisie ontbied," het Naidu gesê.
Sy het bygevoeg die kameras sou die man "ongetwyfeld" opgemerk het indien die voorval deur die loop van die dag gebeur het.
Van Huyssteen se selfmoord volg kort nadat die polisie Maandag nóg 'n moontlike selfmoord by die brug verhinder het.
'n Onbekende man (62) is toe by die brug opgemerk toe 'n polisievoertuig toevallig verby hom gery het.
Hulle het daarin geslaag om die man betyds te oorreed om nie sy lewe te neem nie.
Die ses kameras is in Junie verlede jaar by die brug opgerig om verdere lewensverliese te voorkom.
Dit het sedert die inwerkingstelling reeds die lewe van vier mense gered.
Sodra dit lyk asof iemand by die brug kan afspring, word 'n onderhandelaar van die Thornhill-polisiekantoor na die brug gestuur om met hulle te gaan praat.
In die verlede het "gewone" polisiebeamptes ook al mense se lewe op dié brug gered.
Die Burger kon nie die oorledene se familie gister vir kommentaar bereik nie.
Polisie waai uit Baai
PORT ELIZABETH. – Groot kommer heers oor mense se veiligheid in die metro nadat dit aan die lig gekom het dat die helfte van die stad se polisiemag in die verkiesingstyd in ander dele van die provinsie ontplooi gaan word.
Volgens mnr. Bobby Stevenson, DA-woordvoerder oor veiligheid en sekuriteit in die Oos-Kaap, het die DA verskeie oproepe van bekommerde lede van die Suid-Afrikaanse Polisiediens (SAPD) ontvang. Dit volg nadat inligting ontvang is dat 1 000 Baaise polisielede tydens die verkiesing in die Transkei ontplooi gaan word om die veiligheid by stemlokale daar te verseker.
"Ek is ingelig dat 122 van die 186 lede by die Humewood-polisiestasie en 100 lede van die Mount Road-polisiestasie ontplooi gaan word."
Sr. supt. Marinda Mills, provinsiale polisiewoordvoerder, het bevestig dat groot getalle polisielede van Port Elizabeth gedurende die verkiesing ontplooi sal word in veral Mthatha en Queenstown. "Daar is baie meer stemlokale in dié gebiede as in Port Elizabeth. Mthatha en Queenstown het nie genoeg mannekrag om die verkiesing behoorlik te beveilig nie."
Mills het gesê lede wat in dié omgewings ontplooi gaan word, is ondersteuningspersoneel wat nie normaalweg by operasionele werk betrokke is nie.
"Dié lede wat ontplooi word, is opgeroep vanaf stasie- en area-vlak uit die Port Elizabeth- en Uitenhage-omgewings."
Volgens Mills sal personeel van kliëntedienssentrums en die 10111-dienssentrum nié ontplooi word nie. Sy het die versekering gegee dat daar nie 'n tekort aan polisiëring binne die Nelson Mandelabaai-metro sal wees tydens die verkiesing nie.
Stevenson het gesê volgens terugvoer op 'n onlangse vraag in die provinsiale wetgewer oor polisiëring binne Port Elizabeth behoort daar 2 534 polisielede hier aan diens te wees.
"Tans is daar net 2 011 polisielede aan diens. As 1 000 lede na die Transkei ontplooi word en daar nog 500 lede na stemlokale binne die metro gestuur moet word, sal daar slegs 500 polisielede oorbly wat moet omsien na inwoners se veiligheid.
"Misdaadbekamping sal tot stilstand kom en die personeel sal te min wees om te reageer op die publiek se behoeftes," het Stevenson gesê.
Volgens Mills is 1 000 reserviste opgeroep wat regoor die provinsie ontplooi sal word. Die internasionale intervensie-eenheid is ook op bystand geplaas in Port Elizabeth.
Eerw. Bongani Finca, Oos-Kaapse hoofkiesbeampte van die Onafhanklike Verkiesingskommissie (OVK), het gesê die OVK beveel aan dat twee polisie-offisiere per stemlokaal ontplooi word.
Daar is meer as 4 360 stemlokale en 16 mobiele stemlokale in die provinsie. Deel van die polisie se rol is om OVK-voertuie te vergesel met die vervoer van stembriewe om die veiligheid van dié dokumente te verseker.
Volgens mnr. Bongani Mali, assistent-bestuurder van verkiesingsake by die provinsiale OVK-kantoor, word daar wel bykomende polisielede benodig in die Transkei weens die baie stemlokale daar.
"Die Transkei is een van die gebiede waar die meeste stemlokale is. In Mthatha alleen is daar meer as 300 stemlokale en in Umzimkulu is daar meer as 200 stemlokale."
Mills het bevestig dat SAPD-lede wat in ander dele van die provinsie ontplooi word, nie sal kan stem nie. "Die polisiediens is 'n spesiale nooddiens en ons eerste prioriteit bly die beveiliging van die verkiesing."
'Spaar krag, of dis nag'
19/02/2006 KAAPSTAD. – Ná 'n reuse landwye kragonderbreking gister is 'n noodoproep op Kapenaars en groot ondernemings gedoen om vir die volgende drie dae 'n kwart minder (800 MW) elektrisiteit te verbruik – so nie, sit die Wes-Kaap wéér sonder elektrisiteit.
Dié drastiese besparing word genoodsaak omdat Eskom tyd nodig het om Koeberg se tweede reaktor, wat Saterdag afgeskakel het, te herstel. Koeberg het sedert Saterdagoggend geen krag gelewer nie. Dié reaktor sal eers weer teen Woensdagaand kan krag opwek.
'n Groot hoeveelheid verkeersligte sal nie vandag werk nie om elektrisiteit te bespaar.
Indien verbruikers ook nie minder water verbruik nie, kan die pomp daarvan (waarvoor elektrisiteit nodig is) na hoërliggende gebiede soos Durbanville en Atlantis geraak word.
Die premier, mnr. Ebrahim Rasool, het gistermiddag op 'n mediakonferensie 'n dringende beroep op Kapenaars gedoen om elektrisiteit te bespaar.
Intussen gaan die departement van minerale en energie vandeesweek 'n dringende vergadering met Eskom belê ná die landwye kragonderbrekings, berig Anesca Smith.
Me. Lindiwe Hendricks, minister van minerale en energie, sowel as die minister van openbare ondernemings, mnr. Alec Erwin, en Rasool, was gisteroggend vroeg reeds by wyse van 'n telefoniese inligtingsessie met Eskom in verbinding.
Volgens mnr. Fani Zulu, woordvoerder van Eskom, is 'n noodtoestand gisteroggend omstreeks 02:46 verklaar nadat verskillende kragstasies landwyd, waaronder Koeberg, soos domino's geval het nadat kraglyne oorlaai is.
Eskom se hele hoofbestuur is na die hoofkantoor in Germiston ingeroep om die situasie persoonlik te monitor totdat kragtoevoer teen 11:50 grotendeels herstel is.
Eskom het op sy beurt besluit om projekte ter waarde van R3,5 miljard in Atlantis en Mosselbaai te bespoedig sodat die kragnetwerk versterk kan word.
Dit het egter nie gekeer dat gemoedere gister hoog geloop het nie en Kaapstad se burgemeester, mev. Nomaindia Mfeketo, het daarop aangedring dat 'n "streng en kragdadige" boodskap deur mnr. Bulumko Msengana, uitvoerende direkteur van dienste en infrastruktuur van die Stad Kaapstad, aan Eskom se uitvoerende hoof, mnr. Thulani Gcabashe, oorgedra word.
Die reuse-onderbreking kom minder as twee weke voor die plaaslike regeringverkiesing.
As noodvoorsorgmaatreël is 'n dringende versoek aan groot kraggebruikers in die Wes-Kaap – soos die Chevron raffinadery in Table View en Saldanha Staal aan die Weskus – gerig om spaarsamig te wees in die krisistydperk tot 21:00 vanaand. Dieselfde geld vir plaaslike owerhede.
Chevron het in 'n verklaring gesê die raffinadery moes gisteroggend afgeskakel word weens die verlies van die 20 MW se eksterne krag. Dit wek self ook krag op om die stoomturbines te dryf.
Omdat die raffinadery die enigste verskaffer van brandstof in die streek is, is dit weer teen 15:00 aangeskakel. Dit kan eers weer teen die einde van die week ten volle in werking wees.
Volgens me. Ayanda Noah, hoofbestuurder (verspreiding) van Eskom se westelike streek, word die oorsaak van Saterdag se probleme by Koeberg nog ondersoek.
"Ons is baie ontsteld dat daar al weer 'n kragonderbreking was en behandel dit nie as net nog 'n voorval nie. Daarom is Eskom skerp aangespreek," het Rasool gesê.
Hy het die krisis teen die agtergrond van die stewige ekonomiese groeikoers van 5,3% in die Wes-Kaap geplaas wat terselfdertyd groter druk op hulpbronne plaas.
Weens die onderbreking kon winkelsentrums nie gister normale sake doen nie, berig Lucille Botha.
Geen probleme met kragonderbrekings is gister by hospitale en ander noodsentrums aangemeld nie en die publiek word versoek om die 107-nommer net in werklike noodgevalle te skakel.
Volgens mev. Riana Scott, woordvoerder van Metrorail, het geen treine sedert 03:30 gisteroggend geloop nie. Die diens word vandag hervat, maar dieselfde reëlings as met verlede week se staking sal geld, sou ontwrigtings ontstaan.
02-20-2006, 03:35 AM
Vrou het dalk breinskade ná slangbyt
KAAPSTAD. – 'n Antwoordmasjienboodskap op mnr. Rick Bailey van Montagu se foon smeek mense om aan te hou bid vir sy vrou wat verlede Dinsdagmiddag deur 'n Kaape kobra gebyt is. Sy is sedert Dinsdagaand in 'n koma.
Dokters het Vrydag bevestig dat dit "effens beter" met haar gaan, hoewel sy nog nie haar oë oopgemaak het nie. Hulle vrees egter dat sy breinskade kon opdoen nadat sy opgehou asemhaal het.
Sy sal vandag 'n breinskandering ondergaan.
Mev. Dorothy Bailey (70) het Dinsdagmiddag op 'n Kaapse kobra ('n geelslang) getrap. Sy kon die slang nie sien nie, want sy het pas 'n oogoperasie ondergaan.
Bailey het Dinsdag onderweg na die Worcester Medi-Clinic in 'n koma verval. Sy is steeds in dié hospitaal se waakeenheid.
Dr. Christo van Dyk, die internis op Worcester wat na Bailey omsien, het bevestig dat dit beter met haar gaan.
"Sy is nie meer aan die ventilators gekoppel nie en haal nou self asem."
Dit is glo 'n teken dat haar liggaam besig is om die gif teen te werk.
"Dit lyk egter of sy breinskade opgedoen het. Ons sal haar vandag vir 'n breinskandering stuur en dit dan evalueer," het hy gistermiddag gesê.
Intussen het dr. Gerbus Muller, hoof van die Tygerberg-hospitaal se gifinligtingsentrum, gesê pasiënte wat deur die Kaapse kobra gebyt word, is nie werklik in 'n koma nie, maar "dat dit net so lyk".
"Die Kaapse kobra is een van die klassieke neurotoksiese slange wat die senuweestelsel aantas. Die gifstof blok die oordrag van senuwee-impulse na veral die willekeurige spiere, maar dit tas nie die brein aan nie. Die pasiënt kan dus alles hoor, maar kan nie 'n vinger verroer nie," het Muller gister gesê.
"Die pasiënte se spiere is verlam en hulle kan nie hul oë oopmaak of asemhaal nie."
Hy het gesê pasiënte word kunsmatig geventileer tot die gifstof uit hul liggame gewerk is.
"Wanneer die pasiënt dan 'wakker word', beteken dit bloot dat die spiere weer funksioneer."
Volgens Muller word pasiënte 'n antiserum toegedien wat die omkering versnel.
"Sonder die antiserum kan dit tot 'n week duur voor die gifstof uitgewerk is, maar die antiserum versnel dit tot so 'n dag of twee," sê Muller.
Hy het gesê mense wat deur geelslange gebyt word, sterf nie van die gif nie, maar weens versmoring.
Gemiddeld ses gevalle van geelslangbyte word gewoonlik dié tyd van die jaar aangemeld, maar dit wissel van seisoen tot seisoen.
Bende bestorm hotel, rand vrou (82) aan
KAAPSTAD. - 'n Gewapende bende het by 'n hotel op Gouda ingebars, 'n 85-jarige vroulike gas erg aangerand en gaste en personeel van hul kontant, juwele en selfone beroof.
Die polisie het kort ná die voorval Saterdagaand by die Gouda-hotel 'n reuse-soektog begin. Drie van die vermeende rowers is aangekeer met van die gesteelde buit nog in hul besit. Die mans is vermoedelik van Khayelitsha in die Moederstad.
Volgens kapt. Randall Stoffels, 'n polisiewoordvoerder, het die mans as deel van 'n groep van tussen drie en ses mans omstreeks 22:25 by die hotel met vuurwapens ingestap.
Hulle het geld van die personeel en gaste geëis en daarna van die gaste en personeel met elektriese- en telefoonkabels vasgebind.
Stoffels het gesê 'n 85-jarige vrou is verskeie kere met 'n vuurwapen oor die kop geslaan, soveel so dat sy met 'n oop wond aan die kop in 'n hospitaal op die dorp opgeneem moes word.
'n Man (51) van Saron, wat ook 'n gas in die hotel was, sowel as 'n werknemer van die hotel, is ook lig beseer.
Volgens Stoffels het die verdagtes daarna na bewering die kluis se sleutel geëis en al die kasregisters met kontant leeggemaak. Geld is ook uit die kluis gebuit, terwyl die verdagtes ook selfone en juweliersware van gaste en die personeel geroof het.
Die verdagtes het daarna die toneel te voet verlaat en die polisie is daarvan in kennis gestel.
Drie verdagtes, onderskeidelik 29, 35 en 45 jaar oud, is aangekeer. Hulle het glo nog van die juwele en kontant by hulle gehad, het Stoffels gesê.
Die verdagtes sal Dinsdag in die Tulbagh-landdroshof voorlopig op 'n aanklag van gewapende roof verskyn.